**Το 7ο Γυμνάσιο Ηλιούπολης Αττικής διοργανώνει:**

**ΗΜΕΡΙΔΑ ΒΙΩΣΙΜΗΣ ΑΝΑΠΤΥΞΗΣ   
«ΜΙΚΡΑ ΠΑΙΔΙΑ ΓΙΑ ΜΕΓΑΛΟΥΣ ΣΤΟΧΟΥΣ»**

**Παρασκευή 26 Απριλίου 2024, 9:00-12:30**

Σκοπός της Ημερίδας είναι η ενημέρωση των μαθητικών κοινοτήτων για το project της ρομποτικής ενυδρειοπονίας που υλοποιούν οι μαθητές και μαθήτριές μας υπό την επίβλεψη του κ. Μαρκόπουλου Γεώργιου (ΠΕ86) καθώς και μία εργασία σχετικά με το CERN (Ευρωπαϊκό Κέντρο Πυρηνικών Ερευνών), που εκπονούν υπό την επίβλεψη της κ. Ευαγγελοπούλου Αναστασίας (ΠΕ04.01). Επιπλέον, θα έχουν τη δυνατότητα να παρακολουθήσουν μία προσκεκλημένη  ομιλία από την ερευνήτρια του CERN, Δρ. Ραχήλ Αβραμίδου, μέσω zoom.

Η Ημερίδα απευθύνεται σε μαθητές/τριες Γυμνασίων και Λυκείων της Αττικής. Κάθε σχολείο μπορεί να δηλώσει συμμετοχή με μία μικρή ομάδα 15 μαθητών/τριών που θα εκδηλώσουν ενδιαφέρον για τις δύο θεματικές της Ημερίδας και θα συνοδεύονται από δύο καθηγητές/τριες του σχολείου τους.

Παρακαλούμε να δηλώσετε τη συμμετοχή σας:

* στο e-mail του σχολείου [mail@7gym-ilioup.att.sch.gr](mailto:mail@7gym-ilioup.att.sch.gr) ή
* στο [anevagel@gmail.com](mailto:anevagel@gmail.com) (Ευαγγελοπούλου Αναστασία),

το αργότερο μέχρι τις 20 Μαρτίου 2024, καθώς πρέπει να καταρτιστεί το πρόγραμμα γιατί η ξενάγηση/ ενημέρωση θα γίνεται εκ περιτροπής.

Μέχρι τις 15 Απριλίου 2024 θα έχετε ενημερωθεί για την ώρα προσέλευσης και αποχώρησης της ομάδας σας από την Ημερίδα καθώς και για το αναλυτικό πρόγραμμά της.

Επισυνάπτεται η πρόσκληση και η αφίσα της Ημερίδας.

Η οργανωτική επιτροπή

Δημολιάνης Ιωάννης

Ευαγγελοπούλου Αναστασία

Καλογερής Εμμανουήλ

Κωνσταντογιάννη Μαρία

Μαρκόπουλος Γεώργιος